Deg targit tis snat tufa-iyi-d deg texxamt d talemmast, tnewwar s yiwen n lmeṣbaḥ n lgaz deg ṣṣqef, di teɣmert n texxamt yeqqim wegraw n yergazen d tlawin mqabalen-d ttqessiren, ttaḍsan s wuẓafen, leḥyuḍ-nni ur sɛin ara ṭṭwiqan, ur sɛin ara ḥaca yiwet n teɛṭṭujt ttaɛlayant cwiṭ, ur waleɣ ara ḥaca igenni deffir n tmeddit, ḥulfeɣ s lebɣi meqqren ad uɣaleɣ ɣer twacult-iw d wexxam-iw. Maca ur ẓriɣ ara amek ilaq ad xedmeɣ aya, dɣa qteqseɣ wid yellan yettqessiren : ad aken-iɛuz Rebbi amek izemreɣ ad fɣeɣ sya-agi ? Yiwen ur yerri ara azal i wayen i d-nniɣ, kemlen tteqsar-nsen d teḍsa-nsen, dɣa teɣli-d fell-ii rrehba. Timiren iwehha-iyi-d seg taɛṭujt yiwen, ur iyi-d-iban ara mliḥ amek igga, yenna-d. Ax anya-agi ḥfeḍ-it seg ɣur-i, ttawit-id melmi i tt-ḥwaǧet, ad tt-afeḍ deg-s ccfa seg yal lhem.